Obama: Početak povlačenja iz Avganistana
Predsednik Barak Obama saopštio je da planira da povuče trećinu američkih vojnika iz Avganistana do kraja 2012. 
U govoru koji su prenosile nacionalne TV stanice, Obama je započeo nastojanja da se kraju privede jedan od najdužih ratova koje je Amerika vodila. „ poručio je predsednik. Obama je rekao da je 100,000 američkih vojnika u Avganistanu nanelo značajnu štetu terorističkoj mreži Al-Kaida, koja je izvršila smrtonosne napade na Njujork i Vašington 2001. Zbog nedavnih uspeha koje su ostvarile američke snage, predsednik je objavio da će trećina vojnika napustiti Avganistan do kraja iduće godine. „, rekao je Obama. Obama je tih 33.000 vojnika uputio u Avganistan krajem 2009, da bi se koncentrisali na borbu protiv Al-Kaide, sprečili napredovanje Talibana i obučili avganistanske snage bezbednosti da brane sopstvenu zemlju. Američka vojska je izvršila invaziju na Avganistan nekoliko nedelja posle terorističkih napada 11. septembra 2001. Nova istraživanja javnog mnjenja pokazuju da su mnogi Amerikanci umorni od tog rata, i žele da se Obamina administracija, umesto njega, fokusira na unutrašnje probleme, kao što je ekonomija. Neki članovi Kongresa pozivaju na ubrzano povlačenje, ali drugi tvrde da bi se time ugrozio napredak koji je ostvaren u Avganistanu. Smatra se da se slična debata odvija i medju predsednikovim glavnim savetnicima. Obama se osvrnuo na to pitanje u sredu, navodeći da američka politika mora da uspostavi pravi balans. „, ocenio je Obama. Predsednik je naveo da će se američka misija u Avganistanu promeniti iz borbene u misiju podrške, dok Avganistanci preuzimaju odgovornost za bezbednost svoje zemlje. Obama je rekao da će ta tranzicija biti završena do 2014. On je takodje najavio da će NATO održati samit u Čikagu u maju iduće godine, kako bi se isplanirala sledeća faza tranzicije u Avganistanu. U medjuvremenu, Obama kaže da će SAD podržati mirovne pregovore koji uključuju avganistansku vladu i Talibane, te da ima razloga za uverenje da je moguć napredak. Uz to, navodi predsednik, njegova administracija će izvršiti pritisak na Pakistan da više saradjuje u borbi protiv ekstremista. Obama je rekao da je njegov osnovni cilj da, kada američki vojnici napuste Avganistan, u njemu ne bude utočišta iz kojih bi Al-Kaida ili njeni saradnici mogli da napadaju SAD ili njihove saveznike. “ rekao je Obama. Predsednik je obećao američkom narodu da će dugi ratovi u Avganistanu i Iraku biti „okončani na odgovoran način“.